32003R0742
L 106/16
JURNALUL OFÍCIAL AL UNIUNII EUROPENE
REGULAMENTUL (CE) NR. 742/2003 AL COMISIEI
din 28 aprilie 2003
de efectuare a celei de-a șaptesprezecea modificări a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), astfel cum a fost modificat ultima dată prin Regulamentul (CE) nr. 561/2003 (2) și, în special, articolul 7 alineatul (1) a doua liniuță al celui dintâi,
întrucât:
(1)
Anexa II la Regulamentul (CE) nr. 881/2002 enumeră autoritățile competente la care trebuie trimise toate informațiile sau cererile de autorizare referitoare la măsurile impuse de regulament.
(2)
Țările de Jos, Suedia și Regatul Unit au solicitat ca detaliile din adresele autorităților lor competente să fie modificate. De asemenea, ca urmare a unei realocări de personal, detaliile din adresa Comisiei trebuie rectificate,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 881/2002 al Consiliului se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 aprilie 2003.